Diari Oficial de la Generalitat Valenciana


Sumari del DOGV 8671, del 06-11-2019 (2019/10985)

DECRET 243/2019, de 25 d'octubre, de 2019, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital.
------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2019/10/25/243**

### Versions

 25/11/2020 - Actualitat  Text inicial: 07/11/2019 - 24/11/2020 

### Dades del document

Número de DOGV
:   8671

Data del DOGV
:   06-11-2019

Secció del DOGV
:   I. DISPOSICIONS GENERALS

Número del document
:   2019/10574


Data del document
:   25-10-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * legislació
    * administració regional
    * organització administrativa
    * reglament intern

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Versió vigent: 25.11.2020 -**

**Decret 243/2019, de 25 d'octubre, de 2019, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital.**

[**(DOGV núm. 8671 de 06.11.2019)**](http://www.dogv.gva.es/datos/2019/11/06/pdf/2019_10484.pdf) **Ref. 009499/2019**

El Decret 5/2019, de 16 de juny, del president de la Generalitat, va determinar les conselleries en què s’organitza l’Administració de la Generalitat, i el Decret 7/2019, de 20 de juny, del president de la Generalitat va detallar les secretaries autonómiques que integren cada departament.

El Decret 105/2019, de 5 de juliol, del Consell, va establir l’estructura orgànica bàsica de la Presidència i de les conselleries de la Generalitat, i preveu que per a cada departament es concrete aquesta estructura superior i directiva mitjançant l’aprovació per decret del seu reglament orgànic i funcional.

En conseqüència, d’acord amb l’article 64 de la Llei 5/1983, de la Generalitat, del Consell, a proposta de la consellera d’Innovació, Universitats, Ciència i Societat Digital, amb la deliberació prèvia del Consell, en la reunió de 25 d’octubre de 2019.

DECRETE

Capítol I  
 Disposicions generals

**Article 1. Competències de la Conselleria d****’Innovaci****ó, Universitats, Ci****ència i Societat Digital**

1. La Conselleria d’Innovació, Universitats, Ciència i Societat Digital és el departament del Consell al qual correspon exercir les competències en matèria d’universitats, ciència, investigació i innovació tecnológica.

2. Territorialment, la Conselleria s’organitza en Serveis Centrals, que estenen la seua competència a tot l’àmbit de la Comunitat Valenciana, i direccions territorials, amb competència d’àmbit provincial.

**Article 2. Òrgans superiors i centres directius**

La Conselleria d’Innovació, Universitats, Ciència i Societat Digital, sota l’autoritat de la persona titular de la Conselleria, està integrada pels órgans superiors i centres directius següents:

1. Secretaria Autonómica d’Universitats i Recerca

2. Secretaria Autonómica d’Innovació i Transformació Digital

3. Sotssecretaria

4. Direcció General d’Universitats

5. Direcció General Ciència i Investigació

6. Direcció General d’Innovació

7. Direcció General per a l’Avanç de la Societat Digital

8. Direcció General per a la Lluita contra la Bretxa Digital

**Article 3. Substitucions**

En els casos d’absència o malaltia de la persona titular del departament s’aplicarà l’article 12.i de la Llei 5/1983, de 30 de desembre, de la Generalitat, del Consell. Fins que se’n resolga la substitució, les competències com a titular del departament, exceptuant-ne les que li corresponen com a membre del Consell, seran exercides temporalment per les persones titulars de les secretaries autonómiques, Sotssecretaria o direccions generals seguint l’ordre de prelació previst en l’article 2.

Aquest ordre s’aplicarà, així mateix, a efecte de substitucions, a les secretaries autonómiques, la Sotssecretaria i les direccions generals.

El que estableixen els paràgrafs anteriors s’entén sense perjudici del que, si és el cas, dispose la persona titular de la Conselleria mitjançant una resolució.

Capítol II  
 Estructura i competències dels órgans superiors,   
 directius i Serveis Centrals de la Conselleria

**Article 4. Atribucions de la persona titular de la Conselleria**

1. La persona titular de la Conselleria d’Innovació, Universitats, Ciència i Societat Digital és l’órgan jeràrquic superior del departament i exerceix totes les atribucions conferides per la Llei 5/1983 en l’àmbit de les competències que estableix l’article 12 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, així com qualsevol altra que li atorgue l’ordenament jurídic en l’àmbit competencial esmentat.

2. La persona titular de la conselleria, sota la superior autoritat del Consell, assumeix la representació orgànica de la Conselleria d’Innovació, Universitats, Ciència i Societat Digital davant de qualsevol tipus d’institucions públiques i privades.

**Article 5. Gabinet de la persona titular de la Conselleria**

1. El Gabinet de la persona titular de la conselleria és la unitat de suport, assessorament i assistència immediata a aquesta, de què depén directament.

2. El Gabinet de la persona titular de la conselleria té a càrrec seu el manteniment de les relacions de la persona titular del departament amb els alts órgans i institucions de la Generalitat, de l’Estat i de les altres administracions públiques, així com el desenvolupament de totes les funcions que se li encomanen.

**Article 6. El Consell de Direcció**

1. El Consell de Direcció és l’órgan col·legiat d’assessorament i assistència a la persona titular de la conselleria en l’elaboració, coordinació i execució del programa d’actuacions del departament. Sota la seua presidència, el Consell de Direcció està integrat pels titulars de les secretaries autonómiques, de la Sotssecretaria, de les direccions generals i del Gabinet, que n’exercirà la Secretaria.

2. A les sessions del Consell de Direcció podran assistir a més, les persones responsables de centres, órgans, unitats o ens adscrits al departament quan la persona titular de la conselleria ho considere convenient.

3. La persona titular de la conselleria pot acordar, sempre que ho considere convenient, la constitució d’altres órgans o comissions de caràcter consultiu i d’assessorament per a matèries concretes o assumptes específics, amb la composició que en cada cas es determine.

**Article 7. Secretaria Autonómica d****’Universitats i Recerca**

1. La Secretaria Autonómica d’Universitats i Recerca és l’órgan superior de la Conselleria d’Innovació, Universitats, Ciència i Societat Digital que assumeix, sota la superior direcció de la persona titular de la Conselleria, les competències que li atribueix l’article 68 de la Llei 5/1983, en matèria d’universitats, ciència i investigació.

2. De la Secretaria Autonómica d’Universitats i Recerca depenen els centres directius següents:

a) Direcció General d’Universitats

b) Direcció General Ciència i Investigació

**Article 8. Direcció General d****’Universitats**

La Direcció General d’Universitats exerceix les competències establides en l’article 70 de la Llei 5/1983 i les altres previstes en l’ordenament jurídic, en matèria de formulació, execució i seguiment de la política universitària i de formació superior; regulació i gestió administrativa de les competències de la Generalitat relatives a universitats, centres, estructures i ensenyaments universitaris; foment i desenvolupament del Sistema Universitari Valencià, i impuls de la seua qualitat, competitivitat i internacionalització; promoció de l’accés als estudis superiors; mapa de titulacions del Sistema Universitari Valencià; proposta del model de finançament universitari i de les taxes acadèmiques universitàries i d’estudis superiors; avaluació i prospectiva; i ensenyaments artístics superiors.

**Article 9. Direcció General Ciència i Investigació**

La Direcció General de Ciència i Investigació exerceix les competències establides en l’article 70 de la Llei 5/1983 i les altres previstes en l’ordenament jurídic, en matèria de política científica i d’investigació; planificació estratègica per al desenvolupament de la investigació científica; promoció i finançament de la investigació; suport al talent investigador i als parcs científics; implantació i millora d’infraestructures i equipament per a la investigació; i coordinació de les actuacions d’altres conselleries i entitats de la Generalitat amb competència en aquestes matèries.

**Article 10. Secretaria Autonómica d****’Innovaci****ó i Transformació Digital******[1]****

1. La Secretaria Autonómica d’Innovació i Transformació Digital exerceix les competències que se li atribueixen en l’article 68 de la Llei 5/1983, de 30 de desembre, del Consell, en matèria d’innovació tecnológica i desenvolupament de la capacitat innovadora del sistema productiu valencià, Sistema Valencià de la Innovació, coordinació en matèria d’innovació tecnológica dels instituts tecnológics de la Comunitat Valenciana, i estratègies de digitalització de la Comunitat Valenciana.

2. De la Secretaria Autonómica d’Innovació i Transformació Digital depenen els centres directius següents: a) Direcció General d’Innovació, b) Direcció General per a l’Avanç de la Societat Digital, c) Direcció General per a la Lluita contra la Bretxa Digital.

**Article 11. Direcció General d****’Innovaci****ó******[2]****

La Direcció General d’Innovació exerceix les competències establides en l’article 70 de la Llei 5/1983 i les altres previstes en l’ordenament jurídic, en matèria de definició i seguiment de l’estratègia d’innovació de la Comunitat Valenciana; polítiques de suport al Sistema Valencià de la Innovació; parcs tecnológics; coordinació en matèria d’innovació tecnológica dels instituts tecnológics; instituts d’investigació i infraestructures d’investigació i transferència de ciència i tecnologia que no depenguen de les universitats, de les conselleries de Sanitat Universal i Salut Pública, i d’Agricultura, Desenvolupament Rural, Emergència Climàtica i Transició Ecológica; desenvolupament de la innovació tecnológica, i gestió i seguiment d’accions d’R+D+I previstes en programes i iniciatives de la Unió Europea

**Article 12. Direcció General per a l****’Avan****ç de la Societat Digital**

La Direcció General per a l’Avanç de la Societat Digital exerceix les competències establides en l’article 70 de la Llei 5/1983 i les altres previstes en l’ordenament jurídic, en matèria de promoció del sector tecnológic valencià; impuls de la digitalització de l’economia i de la societat valencianes; i foment de la digitalització de les administracions públiques valencianes.

**Article 13. Direcció General per a la Lluita contra la Bretxa Digital**

La Direcció General per a la Lluita contra la Bretxa Digital exerceix les competències establides en l’article 70 de la Llei 5/1983 i les altres previstes en l’ordenament jurídic, en matèria de desenvolupament d’indicadors i diagnosi, així com impuls de projectes per a la reducció de la bretxa digital en col·laboració amb entitats i organismes de la Generalitat amb competència en el desenvolupament de la societat digital i altres projectes tecnológics.

**Article 14. Sotssecretaria**

1. La Sotssecretaria, sota la dependència directa de la persona titular del departament, exercirà les competències establides en l’article 69 de la Llei 5/1983, en l’àmbit competencial de la Conselleria d’Innovació, Universitats, Ciència i Societat Digital.

2. En especial, té atribuïdes les competències següents:

a) Dirigir i gestionar els serveis generals i dependències comunes de la Conselleria.

b) Dirigir el Registre General, així com coordinar, supervisar i controlar l’organització i el funcionament de tots els centres, serveis i unitats, així com la gestió i emmagatzematge de totes les dades i documentació que siguen necessàries per al funcionament correcte dels serveis.

c) Tramitar els expedients de contractació, sense perjudici de la delegació de competències que establisca la persona titular de la Conselleria com a órgan de contractació ordinari.

d) Gestionar la tramitació i coordinació dels convenis i acords de col·laboració del departament, així com els que hagen de proposar-se al Consell per a la subscripció amb entitats públiques o privades.

e) Tramitar els procediments de responsabilitat patrimonial.

f) Exercir la potestat disciplinària respecte al personal adscrit a la conselleria, excepte en el cas que la sanció proposada siga la separació del servei.

g) Demanar els informes jurídics dels órgans superiors i directius de la conselleria davant de l’Advocacia General de la Generalitat, d’acord amb el procediment previst en el seu Reglament General.

h) Supervisar i remetre els expedients d’assumptes que s’hagen d’elevar a la Comissió de Secretaries Autonómiques i Sotssecretaries, així com emetre informe sobre els assumptes que s’hagen de sotmetre al Consell, al president o presidenta de la Generalitat o a altres órgans, quan aixó siga preceptiu o així ho dispose la persona titular de la conselleria.

i) Informar el personal directiu de la conselleria de la procedència legal i viabilitat económica dels seus projectes, plans i programes d’actuació.

j) Coordinar i impulsar la tramitació de projectes normatius del departament.

k) Disposar la publicació, quan siga procedent, de les disposicions, resolucions i anuncis que emanen d’órgans de la Conselleria en els diaris oficials.

l) Realitzar la planificació i programació económica, elaborar la proposta d’avantprojecte del pressupost anual, tramitar les modificacions pressupostàries i fer el seguiment de l’execució del pressupost.

m) Tramitar i formalitzar els ingressos que s’originen per les activitats dels diferents centres directius del departament.

n) Dissenyar, executar i mantindre actualitzats els programes d’informació i gestió económica del departament, i establir les directrius per a la correcta gestió de despeses i ingressos i l’óptima utilització dels recursos.

o) Planificar i controlar les inversions i operacions de capital de la Conselleria, i dur a terme els actes de gestió que reglamentàriament li corresponguen.

p) Tramitar, proposar i, en general, executar els actes de gestió económica i administrativa que corresponguen a l’àmbit funcional de la Sotssecretaria, d’acord amb el que establisquen les disposicions i instruccions que dicten els órgans competents.

q) Gestionar les despeses de personal del departament i tramitar les incidències de nómina, sense perjudici de les facultats atribuïdes a altres órgans, i exercir la direcció, coordinació i control sobre les diferents unitats de la Conselleria que intervinguen en el seu procés d’elaboració.

r) La gestió patrimonial dels béns afectes a la Conselleria.

s) Elaborar, emetre informes i proposar disposicions sobre matèries del seu àmbit funcional, així com dictar resolucions, circulars i instruccions en assumptes de la seua competència.

t) Racionalitzar els procediments administratius, impulsar i coordinar la implantació i el desenvolupament dels sistemes i instruments de la gestió de qualitat i efectuar estudis i propostes sobre normalització de documentació i simplificació administrativa.

u) Coordinar, informar i donar compte als órgans superiors o centres directius competents en matèria de qualitat dels serveis públics i simplificació administrativa; de transparència i participació ciutadana i de responsabilitat social, de totes les actuacions de la Conselleria en aquestes matèries. Especialment, promoure i coordinar les accions i mesures de transparència que s’establisquen en l’àmbit de la Conselleria, en compliment del que disposa la Llei 2/2015, de 2 d’abril, de Transparència, Bon Govern i Participació Ciutadana de la Comunitat Valenciana, i fer-ne el seguiment i vigilància.

v) Dirigir i facilitar la formació d’estadístiques sobre les matèries de competència de la Generalitat, en alló que afecte la Conselleria, en col·laboració amb els serveis competents en matèria estadística de l’Administració de la Generalitat.

w) Qualsevol altra que se li encomane o delegue o que li conferisquen les disposicions legals o reglamentàries.

DISPOSICIÓ ADDICIONAL

**Única. Entitats que s****’adscriuen a la Conselleria**

S’adscriuen a la Conselleria d’Innovació, Universitats, Ciència i Societat Digital, l’Agència Valenciana d’Avaluació i Prospectiva (AVAP), i l’Institut Superior d’Ensenyaments Artístics de la Comunitat Valenciana (ISEACV).

DISPOSICIÓ TRANSITÒRIA

**Única. Règim transitori de les unitats de nivell administratiu, i dels llocs de treball**

1. Els diferents centres gestionaran els crèdits relatius a les competències que els han sigut atribuïdes.

2. Les unitats i llocs de treball de nivell administratiu configurades d’acord amb l’anterior estructura del Consell i els seus reglaments orgànics i funcionals, continuaran donant el suport administratiu en relació amb aquells assumptes i expedients que els corresponguen en les matèries que gestionaven abans de l’entrada en vigor d’aquest decret, sense perjudici de la competència per a resoldre dels órgans als quals se’ls ha atribuït.

Tot aixó es mantindrà fins que es duguen a terme les corresponents modificacions pressupostàries, així com les actuacions que permeten una dotació suficient de mitjans humans i materials per a l’adequació de la nova estructura orgànica, derivada d’aquest decret.

DISPOSICIÓ DEROGATÒRIA

**Única. Derogació normativa**

Es deroguen tots les disposicions d’igual o inferior rang que s’oposen al que s’estableix en aquest decret.

DISPOSICIONS FINALS

**Primera. Habilitació**

S’autoritza la persona titular de la Conselleria d’Innovació, Universitats, Ciència i Societat Digital per a desplegar aquest decret.

**Segona. Entrada en vigor**

Aquest decret entrarà en vigor l’endemà de ser publicat en el Diari Oficial de la Generalitat Valenciana.

València, 25 d’octubre de 2019

El president de la Generalitat,

XIMO PUIG I FERRER

La consellera d’Innovació, Universitats,

Ciència i Societat Digital,

CAROLINA PASCUAL VILLALOBOS 

---

****[1]****L’article 10 es modifica per l’article únic del [**Decret 178/2020, de 30 d'octubre, del Consell**](https://www.dogv.gva.es/va/eli/es-vc/d/2020/10/30/178/), de modificació del Decret 243/2019, de 25 d'octubre, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital. (DOGV núm. 8959 de 24.11.2020) Ref. Base de dades 009489/2020.

****[2]****L’article 11 es modifica per l’article únic del [**Decret 178/2020, de 30 d'octubre, del Consell**](https://www.dogv.gva.es/va/eli/es-vc/d/2020/10/30/178/).


Còpia Permalink ELI